钦定古今图书集成/方舆汇编/职方典/第1520卷 > 《西南彝论》宋·范晔
## 钦定古今图书集成/方舆汇编/职方典/第1520卷 > 《西南彝论》宋·范晔

汉氏征伐，有事边远，盖亦与王业而终始矣。至于倾
没疆陲，丧师败将者，不出时岁，卒能开四彝之境，款
殊俗之附。若乃文约之所沾渐，风声之所周流，几将
日所出入处也。著自《山经水志》者，亦略及焉。虽服叛
难常，威泽时旷，及其化行，则锾耳、雕脚之伦，兽居鸟
语之类，莫不举种尽落，回面而请吏；陵海越障，累译
以内属焉。故其录名中郎较尉之署，编数都护部守
之曹，动以数百万计。若乃藏山隐海之灵物，沈沙栖
陆之玮宝，莫不呈表怪丽，雕被宫幄焉。又其賨幏火
毳、驯禽封兽之赋，𫐉积于内府；彝歌巴舞，殊音异节
之技，列倡于外门。岂柔远之道必足于斯？然亦云致
远者矣。蛮彝虽附阻岩谷，而类有土居，连涉荆交之
区，布护巴庸之外，不可量极。然其凶勇校筭，薄于羌
狄，故凌暴之害，不能深也。西南之徼，尤为劣焉。故关
守永昌，肇自远离，启土立人，至今成都焉。《替》曰：“百蛮
蠢居，仞彼方徼，镂体卉衣，凭深阻峭。亦有别彝，屯彼
蜀表，参差聚落，纡馀岐道。往化既孚，改襟输宝，俾建
永昌，同编亿兆。”